### Ministru kabineta rīkojuma projekta „Grozījums Ministru kabineta 2016. gada 13. oktobra rīkojumā Nr. 596 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.0. versija)”

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav |

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. 2015. gada 17. novembra Ministru kabineta noteikumu Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 3. augustā Centrālā statistikas pārvalde (turpmāk – Pārvalde) noslēdza vienošanās Nr. 2.2.1.1/17/I/002 (turpmāk – Vienošanās) ar CFLA par projekta “Oficiālās statistikas portāls”(turpmāk – Projekts) īstenošanu. Projekta darbību īstenošanas laiks pēc Vienošanās noslēgšanas ir 24 mēneši. Pārvalde, izvērtējot Projektā sasniegto, secināja, ka ir nepieciešams pagarināt Projekta darbības īstenošanas laiku no 24 uz 36 mēnešiem, tāpēc ir sagatavots Ministru kabineta 2016. gada 13. oktobra rīkojuma Nr. 596 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.0. versija)” grozījuma projekts. Nepieciešamās izmaiņas saistītas ar Projekta realizācijas aktivitāšu aizkavēšanos, kuru galvenais iemesls ir informācijas iegūšana no trešajām pusēm. Informācija bija nepieciešama, lai pieņemtu pamatotu un optimālās ilgtermiņa izmaksās un uzturamībā balstītu lēmumu par statistikas publicēšanas platformas tehniskā risinājuma izvēli, ko izmantot oficiālās statistikas portālā (turpmāk – OSP) kā statistikas konvertēšanas, apmaiņas, publicēšanas un glabāšanas (SKAPG) komponenti.Projekta detalizētā aprakstā ir paredzēts, ka lietojamības izpētes fāzē tiks pieņemts lēmums par Oficiālās statistikas publicēšanas platformu, kas būtu kopīgs vairāku nacionālo statistikas iestāžu uzturēts risinājums vai starptautisko organizāciju uzturēts risinājums. Pārvalde, gatavojot detalizēto projekta aprakstu un iepirkuma Nr. CSP 2017/13/ERAF “Oficiālās statistikas portāla dokumentācijas izstrāde, autoruzraudzība un kvalitātes nodrošināšana” tehnisko specifikāciju, veica priekšizpēti par iespējamajām statistikas publicēšanas platformām, ko potenciāli varētu izmantot kā SKAPG komponenti.Sagatavošanas darbu ietvaros tika iegūta sākotnējā informācija par PX-Web (risinājums, kas veido dinamiskas tabulas (datu kubus ar vairākām dimensijām) no PC-AXIS datnēm) pakotni, Eiropas Savienības Statistikas biroja (*Eurostat) Redisstat* platformu un Ekonomiskās sadarbības un attīstības organizācijas (OECD) .Stat statistikas risinājumiem un OECD.Stat V8 platformas izstrādes sākotnējo versiju.Gan *Eurostat* *Redisstat* platforma, gan OECD.Stat V8 platforma vēl joprojām ir izstrādes stadijā, tādēļ dokumentācija par tām bija pieejama minimālā līmenī, kas apgrūtināja to izvērtēšanu, jo to pēdējās versijas nebija uzreiz pieejamas testēšanai un nepieciešamā papildu informācija par izstrādes progresu, paredzētajiem labojumiem un gala termiņiem bija jāiegūst no trešajām pusēm sarakstē vai sarunu laikā.Pēc iepirkuma Nr. CSP 2017/13/ERAF “Oficiālās statistikas portāla dokumentācijas izstrāde, autoruzraudzība un kvalitātes nodrošināšana” īstenošanas turpmāko statistikas publicēšanas platformas izvērtēšanu veica iepirkuma uzvarētājs SIA “Agile & Co”. 2018. gada 30. maija projekta vadības grupas sanāksmē tika pieņemts lēmums par statistikas publicēšanas platformas izvēli, balstoties uz SIA “Agile & Co” sagatavoto potenciālo platformu izpēti, kurā bija apkopota no trešajām pusēm saņemtā informācija un veikts risku izvērtējums.Projekta vadības grupas sanāksmē, ņemot vērā izpētes ietvaros apzinātās būtiskās problēmas ar OECD *(Organisation for Economic Co-operation and Development)* un *Eurostat* risinājumiem, lai samazinātu risku, ka projektā tiek izmantota sistēma, kas vēl ir tikai izstrādes stadijā, bet ne lietojamības gatavībā, tika pieņemts konceptuāls lēmums, ka platforma SKAPG komponentei būs PX-Web pakotne, bet transformācijai uz SDMX *(Statistical Data and Metadata eXchange)* formātu tiks izmantota *Eurostat* veidotā SDMX RI *(Statistical Data and Metadata eXchange Reference Infrastructure)* pakotne. Pēc šī lēmuma tika pārtraukta citu statistikas publicēšanas platformu vērtēšana.Projekta detalizētā aprakstā ir noteikts, ka, lai samazinātu portāla izveides un uzturēšanas izmaksas, kā arī atvieglotu atkalizmantošanu un statistikas nodošanu starptautiskām organizācijām, SKAPG komponentei tiks izmantots starptautiskajā praksē lietots risinājums. Šo nosacījumu izpildei tika detalizēti izvērtēti starptautiskajā praksē izmantotie statistikas publicēšanas risinājumi. Pārvalde veica uzvedumus, kas izrietēja no projekta detalizētā apraksta un bija saistīti ar informācijas iegūšanu no trešajām pusēm. Informācijas saņemšanas termiņi no trešajām pusēm radīja projekta izpildes kavēšanos, ko Pārvalde nevarēja ietekmēt.Projekta īstenošanas laikā izmaiņas tika izvērtētas un atbalstītas Vides aizsardzības un reģionālās attīstības ministrijā.Pārvalde ir sazinājusies ar CFLA par nepieciešamību veikt grozījumus Vienošanās par projekta īstenošanu. Grozījumi tiks veikti, kad Ministru kabinets apstiprinās šo Ministru kabineta rīkojuma projektu. |
|  3. | Projekta izstrādē iesaistītās institūcijas un publiskas personas kapitālsabiedrības | Pārvalde |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Oficiālās statistikas portālā tiks publicēta visu oficiālo statistiku sagatavošanā iesaistīto iestāžu statistika, līdz ar to ir pamats uzskatīt, ka paplašināsies arī statistikas lietotāju (valsts iestāžu darbinieku, plašsaziņas līdzekļu, pētnieku, ekonomistu, komersantu, studentu un pārējo iedzīvotāju) skaits, kas izmanto šo pakalpojumu.Statistikas pieejamība veicinās uz faktiem balstītu argumentāciju un lēmumu pieņemšanu gan sabiedriskajā, gan privātajā sektorā.Oficiālās statistikas publicēšana statistikas portālā standartizētā veidā atvieglos tās izmantošanu, jo tiks nodrošināts viens centralizēts oficiālās statistikas avots, līdz ar to nebūs jāveic IT sistēmu pielāgošana un datu konvertācijas risinājumu izveide, lai tās pielāgotu dažādu iestāžu statistikas publicēšanas formātiem. |
| 2. | Tiesiskā regulējuma ietekme uz tautsaimniecību un administratīvo slogu | Oficiālās statistikas portāla izveide tiek veikta atbilstoši Statistikas likuma 20. pantam, portālā publicējamās informācijas saturs ir noteikts Statistikas likuma 19. pantā. Ar Oficiālās statistikas portāla projektu tiek realizētas Statistikas likuma normas, un tam nav tiešas ietekmes uz administratīvo slogu.Netieši uzlabojot statistikas pieejamību un atkalizmantojamību, administratīvais slogs datu lietotājiem (resursi statistikas atrašanai, konvertēšanai vajadzīgā formātā, vizualizēšanai u.c.) tiks samazināts. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 182 824 | 0 | 158 423 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 182 824 | 0 | 158 423 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 215 086 | 0 | 186 379 | 0 |   133 848 |   133 848 |
| 2.1. valsts pamatbudžets | 0 | 215 086 | 0 | 186 379 | 0 | 133 848 | 133 848 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -32 263 | 0 | -27 957 | 0 | -133 848 | -133 848 |
| 3.1. valsts pamatbudžets | 0 | -32 263 | 0 | -27 957 | 0  | -133 848 | -133 848 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 75 530 | 75 530 |
| 5. Precizēta finansiālā ietekme | X | -32 263 | 0 | -27 957 | 0 | -58 318 | -58 318 |
| 5.1. valsts pamatbudžets | -32 263 | 0 | -27 957 | 0 | -58 318 | -58 318 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks finansēts no Eiropas reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 0,5 miljoni *euro*, no tā ERAF finansējums sastāda 425 000 *euro* un valsts budžeta finansējums 75 000 Eur.Pēc projekta termiņa beigām ir plānojamas ikgadējās IKT risinājumu uzturēšanas izmaksas, kas veidos 133 848 *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | nav |
| 8. Cita informācija | Daļa no uzturēšanas izmaksām, veicot iekšēju līdzekļu pārdali un novirzot resursus, kas iesaistīti Pārvaldes publisko datubāžu uzturēšanā, 58 848 *euro* apmērā tiks segta no budžeta programmas 24.00.00 “Statistiskās informācijas nodrošināšana” (ar ko tiks segtas izmaksas - Pārvaldes sagatavotās statistikas publicēšana OSP, visa OSP satura rediģēšana un tulkošana, IT atbalsts). Lai veiktu Statistikas likuma 20. pantā un 26. pantā noteikto papildus funkciju organizēt visu statistikas iestāžu oficiālās statistikas, metadatu un pētniecības datu kataloga publicēšanu, kā arī segtu izdevumus, kas saistīti ar OSP IKT risinājumu uzturēšanu (licences, atjauninājumi, drošības audits, uzlabojumi) nepieciešams ikgadējais finansējums 75 000 *euro* apmērā, no kura 47 873 *euro* veido atlīdzības darbiniekiem un 27 127 *euro* pārējie uzturēšanas izdevumi (licences, atjauninājumi, drošības audits, uzlabojumi u.c.).Funkciju realizēšanai Pārvalde novirzīs esošās štata vietas, izveidojot šādus amatus:* Sistēmu analītiķis (amata saime 19.3, amata līmenis IIA, mēnešalgu grupa 11),
* Sistēmu administrators (amata saime 19.5, amata līmenis IIIA, mēnešalgu grupa 10)

Plānotais finansējums atlīdzībai sastādīs 47 873 *euro,* no kuriem 16 682 *euro* tiks segti likvidējot esošos divus intervētāju amatus (18.6. saime II līmenis).Papildus izmaksas IKT risinājumu un sistēmas uzturēšanai ir 58 318 *euro*, kuras būs nepieciešamas pēc projekta pabeigšanas t.i. sākot ar 2021. gada 1. ceturksni.Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pārvalde |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms |
| 3. | Cita informācija | Nav |

1. Ekonomikas ministrs R. Nemiro

Vīza: valsts sekretārs Ē. Eglītis

Začeste, 67366897

Ieva.Zaceste@csb.gov.lv